Futbol bo‘yicha Braziliya chempionatidan o‘rin olgan “Vasko da Gama” va “Flamengo” klublari o‘rtasidagi uchrashuvda ham kulguli, ham achinarli voqea yuz berdi. O‘yin vaqtida “Vasko da Gama” himoyachisi Bruno da Silvaga tibbiy yordam talab etilgan va maydonga tez tibbiy yordam mashinasi chiqqan. Biroq mashina dvigateli o‘chib qolgani sababli mustaqil ravishda maydonni tark eta olmagan. Natijada ikki jamoa o‘yinchilari “bir yoqadan bosh chiqarib” tez yordam mashinasini itarishga tushishgan. Mashina bir necha metrdan keyin o‘zi yurib ketgan. Ayni vaqtda “Flamengo” musobaqa jadvalining 4-o‘rnini, “Vasko da Gama” esa 17-o‘rnini egallamoqda.